— Але ў працэнтных адносінах цікавых дзяцей не стала менш, — сцвярджае Генадзь Уладзіміравіч. — Не было года, каб хто-небудзь з нашых выхаванцаў не працягнуў сваю музычную адукацыю. Многія цяпер працуюць у вядомых калектывах краіны, дамагліся прызнання на самых розных узроўнях. Напэўна, нясціпла будзе хваліцца, але што ўжо тут... Напрыклад, мой сын Сяргей з’яўляецца выкладчыкам кафедры баяна і акардэона Беларускай дзяржаўнай акадэміі музыкі, ён лаўрэат шматлікіх міжнародных і рэспубліканскіх конкурсаў, фігура паважаная і ў асяроддзі прафесіяналаў, і ў звычайнай публікі.